A Törvényszék (nyolcadik tanács) 2013. szeptember 6‑i ítélete –
Eurocool Logistik kontra OHIM – Lenger (EUROCOOL)
(T‑599/10. sz. ügy)
„Közösségi védjegy – Felszólalási eljárás – Az EUROCOOL közösségi szóvédjegy bejelentése – Az EUROCOOL LOGISTICS korábbi nemzeti ábrás védjegy – Viszonylagos kizáró ok – Összetéveszthetőség – A szolgáltatások hasonlósága – A megjelölések hasonlósága – A 207/2009/EK rendelet 8. cikke (1) bekezdésének b) pontja – Meghallgatáshoz való jog”
1.                     Közösségi védjegy – Jogorvoslati eljárás – Az uniós bírósághoz benyújtott kereset – A Törvényszék hatásköre – Az OHIM határozatának megváltoztatása – Terjedelem (207/2009 tanácsi rendelet, 64. cikk, (1) bekezdés és 65. cikk, (3) bekezdés) (vö. 25., 143. pont)
2.                     Közösségi védjegy – Jogorvoslati eljárás – Az uniós bírósághoz benyújtott kereset – A Törvényszék hatásköre – A tényállásnak az első alkalommal előtte felhozott bizonyítékokat figyelembe vevő, újbóli vizsgálata – Kizártság (207/2009 tanácsi rendelet, 65. cikk) (vö. 31. pont)
3.                     Közösségi védjegy – Jogorvoslati eljárás – Az uniós bírósághoz benyújtott kereset – Elfogadhatósági feltétel – Kizárólag a fellebbezési tanácsok határozatai ellen irányuló jogalapok (207/2009 tanácsi rendelet, 65. cikk, (1) bekezdés) (vö. 38. pont)
4.                     Közösségi védjegy – Az OHIM határozatai – A védelemhez való jog tiszteletben tartása – Az elv terjedelme (207/2009 tanácsi rendelet, 75. cikk) (vö. 50., 51. pont)
5.                     Közösségi védjegy – Jogorvoslati eljárás – Az OHIM első fokon eljáró fórumának határozata ellen a fellebbezési tanács elé benyújtott fellebbezés – E két fórum közötti funkcionális folyamatosság – A fellebbezési tanácsot terhelő kötelezettségek – Terjedelem (207/2009 tanácsi rendelet, 64. cikk, (1) bekezdés) (vö. 52–56. pont)
6.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A korábbi védjeggyel való összetéveszthetőség – Az összetéveszthetőség értékelése – Szempontok (207/2009 tanácsi rendelet, 8. cikk, (1) bekezdés, b) pont) (vö. 66., 128., 129. pont)
7.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – A korábbi védjeggyel való összetéveszthetőség – EUROCOOL szóvédjegy és EUROCOOL LOGISTICS ábrás védjegy (207/2009 tanácsi rendelet, 8. cikk, (1) bekezdés, b) pont) (vö. 68., 96., 117., 120., 126., 141. pont)
8.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Az érintett termékek vagy szolgáltatások hasonlósága – Értékelési szempontok (207/2009 tanácsi rendelet, 8. cikk, (1) bekezdés, b) pont) (vö. 69. pont)
9.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Az érintett termékek vagy szolgáltatások hasonlósága – Az áruk vagy szolgáltatások kiegészítő jellege (207/2009 tanácsi rendelet, 8. cikk, (1) bekezdés, b) pont) (vö. 94., 95. pont)
10.                     Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló áruk, illetve szolgáltatások vonatkozásában lajstromozott azonos vagy hasonló korábbi védjegy jogosultja általi felszólalás – Az érintett védjegyek hasonlósága – Értékelési szempontok – Összetett védjegy (207/2009 tanácsi rendelet, 8. cikk, (1) bekezdés, b) pont) (vö. 97–99. pont)
Tárgy
Az OHIM első fellebbezési tanácsának az Eurocool Logistik GmbH és Peter Lenger közötti felszólalási eljárással kapcsolatban 2010. október 14‑én hozott határozata (R 451/2010–1. sz. ügy) ellen benyújtott kereset.
Rendelkező rész
1)
A Törvényszék hatályon kívül helyezi a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2010. október 14‑én hozott határozatát (R 451/2010–1. sz. ügy), amennyiben az a védjegybejelentésben foglalt, a védjegyekkel ellátható termékek és szolgáltatások nemzetközi osztályozására vonatkozó, felülvizsgált és módosított, 1957. június 15‑i Nizzai Megállapodás szerinti 42. osztályba tartozó szolgáltatásokat illeti, nevezetesen: „szoftverfejlesztés raktározás vonatkozásában, fagyasztott és mélyhűtött áru szállítása”, valamint amennyiben az a korábbi védjeggyel érintett 39. osztályba tartozó „szállítási szolgáltatásokat” illeti.
2)
A Törvényszék a felszólalást elutasítja amennyiben az az 1. pontban található szolgáltatásokat illeti.
3)
A Törvényszék a keresetet ezt meghaladó részében elutasítja.
4)
Az Eurocool Logistik GmbH, az OHIM és Peter Lenger maga viseli a Törvényszék előtti eljárás során felmerült saját költségeit.
5)
Az OHIM viseli az Eurocool Logistics részéről a fellebbezési tanács előtti eljárás során felmerült költségek felét.